İsmet İnönü
<s>Mustafa Ismet Ineni () rođen je 24. septembra 1884. godine u Izmiru (Turska).</s>

<s>Biografija 
Turski vojskovođa i političar, završio je vojno-artiljerijsku školu.</s><s>Još u doba mladoturske revolucije je bio blizak saradnik i saborac Ataturka.</s>

<s>Tokom grčko-turskog rata proslavio se u velikoj pobedi turske vojske u bici kod Inenija, nakon čega je ovu odrednicu uzeo za svoje prezime. (Sve do osnivanja Republike, Turci nisu nosili prezimena poput drugih naroda).</s><s>Od strane vlasti je nagrađen činom paše.</s><s>Na Zapadnom frontu ratovao je uspešno i do nogu potukao Grke u bici na Sakariji.</s>

<s>Po osnivanju Republike bio je njen prvi predsednik Vlade i na toj funkciji je ostao sve do 1937. godine.</s>

<s>Nakon Ataturkove smrti 1938. godine je postavljen za predsednika Republike Turske, i na toj poziciji je ostao sve do 1950. godine.</s>

<s>Sa Ataturkom i saradnicima, bio je jedan od osnivača Republikanske partije (CHP) i kasnije njen vođa.</s>

<s>U politiku se aktivno vratio 1960. godine i državnog udara pod vođstvom jednog broja visokih oficira, nakon koga je lider nacije postao general Džemal Gursel.</s><s>Gursel je dao odrešene ruke Ineniju za formiranje vlade 1962. godine.</s>

<s>Posle izbornog poraza od Stranke pravde (reformisana Demokratska stranka) u oktobru 1965. godine je napustio kabinet.</s><s>Iz političkog života se povukao 1972. godine.</s>

<s>Umro je 25. decembra 1973. godine u Ankari (Turska).</s>

<s>Spoljašnje veze</s>

<s>Turski političari
Predsjednici Turske
Premijeri Turske</s>

